Dağıdıcı Ralf (cizgi filmi, 2012)
Dağıdıcı Ralf (ing. Wreck-It Ralph) — "Walt Disney Animasiya Studiyası" tərəfindən istehsal olunmuş 2012-ci il animasiya filmi. Riç Murun rejissorluğu və Klark Spenserin prodüserliyi ilə çəkilmiş olan film "Disney"in 52-ci animasiya filmidir. Filmdə videooyunda pis adam kimi rol alan və buna etiraz edib qəhrəman olmaq istəyən oyun personajından bəhs edilir. "Dağıdıcı Ralf" filminin premyerası 2012-ci il oktyabrın 29-da Los-Ancelesdəki "El Kapitan Teatrında" baş tutub, qlobal olaraq 2 noyabr tarixində yayımlanıb. $165 milyon dollarlıq büdcə ilə çəkilmiş film dünya miqyasında $496 milyon dollardan çox gəlir əldə edib. Film "Enni" mükafatına layiq görülüb, bundan əlavə "Oskar" və "Qızıl Qlobus" mükafatına namizədlik qazanıb. Filmin davamı "Ralph Breaks the Internet" 21 noyabr 2018-ci ildə işıq üzü görüb.